
Reikalavimai paslaugos teikimui							Lentelė Nr. 1
	Eil. Nr.
	Reikalavimas
	Atitikimas reikalavimui

	1.
	Reikalavimai priežiūros paslaugoms (36 mėn.)

	1.1
	Tiekėjas priežiūros paslaugų teikimo laikotarpiu privalo užtikrinti programinės įrangos (toliau – Sistema) saugų ir nepertraukiamą veikimą, įskaitant:
· Mobilią aplikaciją su biometrinio parašo funkcionalumu, kuria šiuo metu naudojasi daugiau nei 550 vartotojų; 
· Dokumentų saugyklą, kurioje šiuo metu saugoma daugiau nei 1,4 mln. dokumentų. 
	

	1.2
	Programinės įrangos priežiūros paslaugos apima:
1.2.1. Programinės įrangos veikimo stebėseną, klaidų diagnostiką, analizę ir šalinimą.
1.2.2. Programinės įrangos atnaujinimų diegimą, naudojamų komponentų priežiūrą ir jų suderinamumo užtikrinimą.
1.2.3. Sistemos saugumo palaikymą, įskaitant saugumo atnaujinimų diegimą ir nustatytų saugumo pažeidžiamumų šalinimą.
1.2.4. Mobiliosios aplikacijos suderinamumo palaikymą su aktualiomis „Android“ ir  IOS  operacinės  sistemos versijomis, atliekant būtinus pakeitimus, susijusius su operacinių sistemų ar programėlių platinimo platformų reikalavimų pokyčiais.
1.2.5. Konsultacijų Užsakovo paskirtiems naudotojams teikimą telefonu ir elektroniniu paštu sistemos naudojimo bei eksploatavimo klausimais.
1.2.6. Dokumentų saugojimo infrastruktūros stebėsena ir priežiūra, užtikrinant serverių veikimo kontrolę, našumo stebėseną, veiklos parametrų analizę ir optimizavimą, siekiant užtikrinti stabilų bei nepertraukiamą sistemos veikimą.
1.2.7. Duomenų bazių priežiūra ir optimizavimas, įskaitant duomenų bazių našumo analizę, indeksų priežiūrą, SQL užklausų optimizavimą (query tuning) bei kitų priemonių taikymą sistemos veikimo efektyvumui užtikrinti.
1.2.8. Sistemos techninės dokumentacijos atnaujinimas, atspindint atliktus programinės įrangos pakeitimus, konfigūracijos pakeitimus ir kitus priežiūros metu įgyvendintus sprendimus.
1.2.9. Vartotojo ir administratoriaus instrukcijų atnaujinimas, papildant ar patikslinant sistemos naudojimo, administravimo ir konfigūravimo aprašymus pagal priežiūros laikotarpiu atliktus pakeitimus.
	

	1.3
	Sistemos sutrikimų klasifikavimas
1.3.1 Tiekėjas turi užtikrinti pranešimų apie Sistemos veikimo sutrikimus priėmimą ir reagavimą į juos 24x7x365 režimu ir veikimo sutrikimus pašalinti pagal šios specifikacijos reikalavimus.
1.3.2 Priežiūros laikotarpiu visi nustatyti sistemos veikimo sutrikimai klasifikuojami pagal jų poveikį sistemos funkcionalumui.
1.3.3. Kritinio prioriteto sutrikimas – sutrikimas, dėl kurio negalima naudotis viena ar keliomis pagrindinėmis sistemos funkcijomis ir nėra Užsakovui priimtino alternatyvaus darbo būdo.
1.3.4. Vidutinio prioriteto sutrikimas – sutrikimas, kuris riboja sistemos funkcionalumą arba apsunkina darbą su sistema, tačiau pagrindinės funkcijos gali būti vykdomos alternatyviu būdu arba sutrikimas neturi esminės įtakos sistemos veikimui.
1.3.5. Žemo prioriteto sutrikimas – redakcinio, vizualinio ar kito neesminio pobūdžio neatitikimas, neturintis įtakos sistemos funkcionalumui ir nesukeliantis kliūčių naudotis sistema.
	

	1.4
	Sutrikimų šalinimo terminai
1.4.1. Tiekėjas privalo pašalinti nustatytus sistemos sutrikimus šiais terminais:
1.4.1.1. Kritinio prioriteto sutrikimas – ne vėliau kaip per 4 darbo valandas.
1.4.1.2. Vidutinio prioriteto sutrikimas – ne vėliau kaip per 8 darbo valandas.
1.4.1.3. Žemo prioriteto sutrikimas – ne vėliau kaip per 40 darbo valandų.
1.4.2. Sutrikimų šalinimo terminas pradedamas skaičiuoti nuo Užsakovo pranešimo apie sutrikimą gavimo momento arba nuo momento, kai sutrikimą nustato Tiekėjas, vykdydamas sistemos priežiūrą.
	

	2.
	Elektroninių formų kūrimo paslauga (350 vnt.)

	2.1
	Perkančioji organizacija teiks tiekėjui pacientų sutikimų formas elektroninių formatu (Word arba PDF). Word formatu bus pateikiama ne mažiau kaip 80% visų formų. Tiekėjas pateiktus dokumentus turės transformuoti į elektroniniam pasirašymui tinkamą formatą ir įkelti transformuotus dokumentus į šiuo metu eksploatuojamą Elektroninių sutikimų informacinę sistemą. Numatomas maksimalus skaitmenizuojamų dokumentų kiekis - 350 vnt. 
	

	2.2.
	Formos turi būti kuriamos sistemoje integruotu įrankiu.
	

	2.3
	Perkančioji organizacija teiks naujų formų užsakymus pagal iškylantį poreikį visą sutarties galiojimo laikotarpį
	

	2.4
	Vienos formos skaitmenizavimui skiriamas maksimalus 2 darbo dienų terminas, neįtraukiant užsakymo dienos. Esant užsakymo eilei didesnei nei 20 formų, tiekėjas privalo suderinti su perkančiąja organizacija trumpesnį, abiem pusėms priimtiną sukūrimo laiką.
	

	2.5
	Formos bus užsakomos lietuvių kalba. Jei perkančioji organizacija kartu su užsakoma forma pateiks vertimą į kitas kalbas (iki 2 papildomų kalbų), tiekėjas turės įkelti papildomų kalbų tekstus be papildomo apmokestinimo.
	

	2.6
	Jei tiekėjui iškils klausimų dėl konkrečios formos veikimo algoritmo ar kitų klausimų susijusių su praktiniais formos skaitmenizavimo aspektais, formos sukūrimo laikas bus pratęsiamas, tol kol tiekėjas gaus visus atsakymus, būtinus įgyvendinimui
	

	3.
	Formų kūrimo įrankio perdavimas ir mokymai (1 kompl.)

	3.1
	Paslaugos teikėjas turi perduoti esamos sistemos apimtyje veikiantį formų kūrimo funkcionalumą Perkančiajai organizacijai ir apmokyti ne mažiau kaip 3 deleguotus specialistus, kaip naudotis perduotu funkcionalumu;
	

	3.2
	Formų redagavimo įrankis skirtas elektroninių formų ir dokumentų šablonų kūrimui, redagavimui ir administravimui. Sprendimas turi sudaryti galimybę įgaliotiems naudotojams savarankiškai kurti ir keisti formas neatliekant programavimo darbų;
	

	3.3
	Įrankis turi sudaryti galimybę kurti neribotą skaičių formų, jas kopijuoti, redaguoti, peržiūrėti prieš paskelbiant, aktyvuoti, deaktyvuoti ir archyvuoti;
	

	3.4
	Formos struktūra turi būti kuriama vizualioje aplinkoje, leidžiančioje elementus grupuoti į atskiras sekcijas (korteles), keisti jų išdėstymo tvarką, perkelti tarp sekcijų ir formuoti dokumento struktūrą taikant „Drag & Drop“ principą;
	

	3.5
	Redaktorius turi palaikyti įvairių tipų formos elementus, įskaitant teksto blokus, teksto įvesties laukus, datų pasirinkimo laukus, pasirinkimo sąrašus, klasifikatorius, sutikimo žymas, lenteles, korteles, rekvizitų blokus, parašo elementus, kelių parašų blokus bei kitus administratoriaus konfigūruojamus elementus;
	

	3.6
	Kiekvienam formos elementui turi būti galima nustatyti pavadinimą, privalomumą, numatytąją reikšmę, matomumo sąlygas, reikšmės paveldėjimą iš kito lauko, duomenų validavimo taisykles, išdėstymą dokumente ir kitus konkrečiam elemento tipui taikomus parametrus.
	

	3.7
	Teksto blokų redagavimui turi būti naudojamas vizualus teksto redaktorius, leidžiantis formatuoti tekstą, kurti antraštes, sąrašus ir lenteles, įterpti paveikslėlius, hipersaitus bei dinaminius laukus, kurie dokumento generavimo metu automatiškai užpildomi formoje įvestais duomenimis.

